
O Volapükaflens Valöpo ! 


Din mu veütik pro Volapükans ùn tim at binon kosäd. If no kosädoy ko 
Volapükans votik. primoy ad perön nitedi tefü pük. e. nog badikumo. muf primon ad 
dästurön. 


Adelo kosäd binon jenöfot lifa. Bevüresod givon obes mögodi ad kosädön ko 
vol lölik_ E cedob. das Volapükans anu elärnons ad frutidön medami at. 


Büo. Volapükans no äkanons frutidön mögodi somik. keli juitobs ün tim at. 
Seko äsekidons de gaseds. num kelas äbinon gretik. Ädabinons seimikna tums 
gasedas in Volapük. ab ün tim obas ya enepubons. 


Anu dalabobs gasedi Volapükik te bali. sevabo : „„Sirkülapenäd.” ab bü on. 
ün 1im kinik äkanov-li reidön gasedi somik? Tü del 31. mäzula äpubon velod balid 
„Volapükagaseda pro Nedànapükans.” kel ädulon jü yel 1958. ün tim kelik ävedon 
„Volapükagased - Zänagased pro Volapükanef.” Ab ùn yel 1962 äfinon. Poso 
pätuvons padadils tiädù : „Volapükagased” in nüms òmik gaseda „Union“ za yel 
1970. ab vero nek ädabinon ko löf e ko nited saidiks ad savön jäfidou at Volapüka 
pro obs. kels ökömobs latikumo. 


Poso yels teldeg äpasetikons nen gased Volapüka. Ab ùn 1989/1990 
äprimob dabükoti ..Peneda Komunik pro Volapükaflens.” kel ävedon „Sirkülapenäd 
pro Volapükans Valöpo” latikumo. e keli kanoy reidön aimuliko. 


Ab pos dead obik. onepubon-li gased Volapükik nogna? Obinon-la ek. kel 
löfon Volapüki somödiko. das orefudon ad leadôn perön gasedilı somik. If no. 


obinon-la-l um lunik votik ven dag onexånon sui pük? Nemu obinon volaresod. ab 
valikans no labons nünòmi. Pro utans. Volapük udeadon! No leadobsös jenön atosi!' 


Valikosi Gudikün Oles ed Olikanes 


sedom j 

KLEILÜKOLÖD, BEGÖ! SÄKÄDI OBIK 





Reidan epenom, ad sagön, das dif vü : LIO, LIÖ e VIO no binon kleilik ome 


a) Lio stadol-li ? 
ä) Lio kanobs yufön oli ? 
b) Lio binon saun fata olik ? 
c) Lio lükömoy lü zif ? 
d) Lio jäfidon mufükian ? 
e) Lio vilom-li tävön ? 
2 Nog dabinons säkavöds votik pefomöl me säkavöd „LIO,” samo : 


a) Liofagotik binon dom ola de zif ? 

ä) Liofütürik olödons mens su Mard ? 

b) Liofütüro kanons büosagans logön ? 

c) Liogretik binon tood oma ? 

d) Liogretotik binon vataninädian ? 

e) Liokodo zanof ko nilädans ? 

f) Liomafädo vilons sofälükön tirenani ? 

8) Liomödotanaedik odunobs tävi at ? 

h) Böds liomödotasotik_lifons in fot nilik ? 

i) Midun oma liomödotid binon ? 

ìÌ Liomödotidna elovenafol love Latlantean ? 
k) Sevol-li, lifayelis liomödotik labof ? 

1) Liomödotikna evisitols palis ? 

m) Vobodis liomödotiknaik edunoms ün vig pasetik ? 
n) Pük liosotik binon ? 

o) Liosuno kanoms kömön isio ? 

ö) Lioveitotik_binon lesüt zifa ? 





3. LIÖ pagebon soaliko as lintelek : 

a) iö! nemof-li obi tifani ? 

ä) ! no äkanom-li suemön cedi obsik ? 

b) iö! neai vilons-li kolkömön ko ob dönu ? 

c) esagoms somikosi nen saido tikön ? 

d) logol cipi in log bloda olik, e no küpol bemi in log lönik ? 


4. VIO binon ladvärb tefik, e pagebon soiko : 


a) Logolsöd vio löfof omi ! 

ä) Äkonons vio itävons da läns mödik; 
b) Küpedolös vio dunoy vobodi at; 

c) Vio suvo elilob kaniti et; 

d) No kudolsöd vio ospikoms oles; 


5. Nog dabinons vöds votik pefomöl me ladvärb tefik „VIO” :- 


a) Säkob obi, viomafädo kanob sufön kondöti somik; 
ä) Vilons sevön, viomodo odunons vobodi at; 
b) E sufädi viomödik ämutoms jonön ole ! 


c) VYiovemo ämutobs säkusadön omis. 
d) Pötis viomödotik elustebedols ! 


cmoo gcootnannannnonn að 
SAP 


Dabinon konotül in Larabänapük, ma kel tidäb visitom 
sapani ad säkön omi : „Lio kanob-li vedön spikotan gudik ?” 


Sapan ägespikom: „Dalilolös, o son obik.” 


Pos tim brefik, tidäb äsagom : „Dalilob, o tidan, fövolös 
tidi olik, begö !” 


Sapan äsmilülom : „No binos votikosi ad sagön.” 

TÄVAVENTÜR IN KURDÄN (VII) 
FA DOKAN KARL MAY 





Blig kol lom e net büdon, das bitoy as man. Mutoy dalabön 
gespiköfi verätik, va kurado u käfiko, neifo u - böb odugon jü zeil. Nu no 
ipölob; bäldikünan vilaga, dü timil, das älogom stifiko ini mud güna obik 
älüodom lü on. Somikosi neai büo ijenos ome; ädredom. 





„O söl, golob !” äsagom fino; äflekom oki ed änepubom. Nu 
päsüadob, das idagetob lenämi pleda. Älüodob nu mudi güna obik jü son, 
kel äbinom nen vafs. 

„Gololöd ini gul et !” 


Äbleibom stanön ko kurad todälik e log omik äsukom völi po ob, ta 
kel vafs älagons. 


„Onumob jü kil äsagob ome. „Bal - - tel - - ” Nevifiko äflekom oki 
ed ägolom ini top pemalöl. Vom yunik ästanof nog fo ob. Logod ofa 
äbinon funik, ed in logs ofa ädremos drenafuliko e dredäliko. 


„O Quodiè, (=lesöl) odeidol-li obis jenöfo? äsäkof nelaodiko. 


„Álà yà fedak - God jelomös oli !” ägespikob Larabänapüko. 
„Krigan no deidom vomi.” 


„Ab odajütol-li eli Hamsa Mertal, matani obik?” 

„Si, if konsälalef kriganas no osludon, das olibol.” 

„Sevol-li südis Kurdänanas,” éfendi ?” (= o söl). 

Air 

„l sevol-li, das bevü ons binom lesefik utan, kel ejelom vomis ?” 


Sit 

„Vilol-li, das ojelob oli ?” 
„Obi-li, obikanis, nimis oba, e valikosi, kelosi dalabob ?” 
Pid 
„So dasumolöd bodi !” 


Äsumof bodi glöpik de tapäd, ädabreikof ledili se zänod, äfidof bodi 
e id ägivof obe. 


„Givolös nami olik obe e kömolös !” äsagof täno; „ogivob i manes i 
nimes ola.” 


Nu äbinob lesefik nemuiko anu. If te äsumoföv de siem boda, nog 
ädotob-la to atos tefü sef at. 


Ven dönu ägekömobs se spad votik, el Hamsa Mertal ilöstanom de 
gul. 


„Gololöd !” äbüdob omi, „e sagolöd ele bav, (= fat) olik, utosi, 
kelosi elogol ! Lio flor doma olik panemon-li ?” 


Len Kurdänans spikoy ai nemütikumo dö vom, ka len nets smalik 
Slamik votik. 


„Jefaka !" (= Gödaredöf) ägesagom. 


„So sagolöd kriganes, das pajelob fa jiel Gödaredöf, e das elagob 
vafis obik len olikans. Daloms seko nükömön ini dom oksik.” 


Älagob vafis ta völ, ägleipob ini zön ed esezugob särvigakedi somik, 
keli kanoy remön in zif Paris nejerikumo, ka pro fran bal. Älägob kedi zi 
särvig ji-Kurdänana jönik. 


„Dasumolös, o Jefaka; nid cügas olik e stral logas olik litükonsös ai 
pärlatis at !” 

Cügs ofa äredikons demü leläb. 


„Éfendi, (=o söl !) danob oli. Olödol len ob so sefiko äsliko in vüm 
ela Ibrahim, pasetafata. Dälolös, das oblinob drini e zibi ole, e täno 
takedolös e färmükolös logis ola nenkudo.” 


Äjenos, vio isagof. Äfidob ed ädrinob, e poso äseatob ad takedön. 
Ven ägalikob, lestil äbinon in dom, ab plödo älilob vögi kleilik, kel äflagon 
lekredanis ad plekön eli e/ Asr (= plek poszedelik). Islipob lunüpo e nek 
iriskon ad tupön takedi oba. Ven änükömob ini dil votik doma, els Halef e 
ceside äseatoms slipöls bevü jevods. Ädälob, das bleiboms slipön, ästeigob 
ini zön günilis e neifi, ed ägolob foi dom. Plek pifinon, e krigans mödik 
äseadoms ad smokön in sirkül. Lotans bofik oba äbinoms len oms. 








El Jeri Jir älöstanom, e votikans ko om. Alikans omas ägivoms namis 
obe ed ämutob seadön len oms. 


„Kisi esludols tefü ob-li ?” äsäkob eli nezanum (= cif). 


„Gödared liton love ol,” ägespikom. „Binol sefik bisä blibol in vilag 
obsik.” 


„Danob oli; obinob sefik i nog poso, if odelo ulüvob vilagi. 
Logedolös bledi bal us nilü kvärepatuig. Mälna ojütob, e hogs mäl opubons 
in bled in lien stedik.” 


Äsezugob günili ed äjütob. Pos jüt mälid, alikans älöbunoms. Bled 
pädeköton e pägivon de nam ini nam. Stun manas at no äkanon 
pabepenön. 


Äkanoms suemön ni fümi at jüta, ni dinädi pro oms lemilagiki, das 
äkanob jütön, nes gelodön güni. Stüm kol ob äglofon leigo fövo as dred, 
keli äsenoms tefü ob. 


Te pos stun lunik, äseadoms dönu in plads büik. El Hamsa Mertal 
äblinom pipi obe, ed ämutob nu konön, vio ipromob atosi gödo fate omik. 


(Eövoti konota at kanols reidön ün mul okömöl). 


XI:84:2002 
SMILÜL 


Smilül frädon nosi, ab givon mödi. Liegükon utanis, kels getons osi, 
nes pöfükön utanis, kels givons. Te flagon pülatimili, ab semikna mem osa 
dulon laidio. Nek binon so liegik u nämädik, das kanon lifon nen os, e nek 
so pöfon, das no kanon paliegükön me os. Smilül jafon läbi in lom, födon 
plüdi in büsid, e binon mäk flenalöfa. Blinon takädi favikanes e kuradükami 
lügikanes, e binon nata tavenenamedin gudikün ta töb, ye no kanon 
paremön, palubegön , paloenön u patifön, bi binon bos, kel no völadon pro 
seiman, bisä pamogivon. 


Anikans fenons tumödiko ad givön smilüli ole; givolös ones bali de 
ol, bi nek neodon smilüli sovemo as utan, kel no plu labon bosi ad givön. 


Lautan nepesevöl 


Fa flen Hermann Philipps se Linglänapük petradutöl 


TU GEILIK - LI? 


Joför fledavaba vilom vabön dis pon, ab tuvom, das fledavab 
labon zimmetis tel jenöfo tumödikis ad kanön dunön osi. 


Stöpom fledavabi flanü süt däsperiko, e säkom hicili, kel 
beigolom, va dabinon veg votik. 


Kikodo vilol-li tuvön vegi votik?” säkom cil. 


„Bi fledavab obik binon tu geilik ad vabön dis pon at” 
gespikom joför. 


„lf ogivol obe leurodis lul,” mobom cil, „osagob ole vio kanol 
stirön fledavabi olik dis pon.” 





Sevol-li viomodo joför kanom vabön dis pon nen tuvön vegi votik ? 

NUNILS SE VOL LÖLIK 


RIG MUNA 


Bü yels kil, nolavans niveras zifas Tokyo (Yapän) e Colorado (Tats-Pebalöl) 
änunoms, das ma nünömasümädots, mun pämoton sekü kobojoik tala ko 
planet votik, gretota sümik Marda. Mäpet joika äjedon ini lespad sirküli 
klifilas, kels sümätons lü uts, kels züons Saturni. Äbinons klifs at, ma 
nolavans, kels äfomons muni, kel nidon ün dels at löpü kaps obsik. 


JVEIZÄNANS BINONS TU VÄTIKS 


Jveizänan alik kilid binon tu vätik, jonon dilet nulik. Stad manas binon 
badikum, ka ut vomas. Valemo, voms lofüdayulopik, zänodamelik e jinägärs 
Lamerikänik pladulons grupis pöpa, kels suviküno binofs tu vätiks. 


VISITOLÖS DIVIS GLÜGA LOMO 


Mused ela „Vatican” eregistaron magodatanili, kel jonon topi bal klänikün ela 
„Vatican,” sevabo : lödadomi papala in Ledom Paostolik. Magodatanil at 
binon di! sökoda nulik magodatanilas degvel, kel bepenon divis museda, 
jenavi ela „Vatican” e nätükami freskodas in temül papala ela „Sixtus.” 


LISLADEÄNANS NEMUIKÜN 


Num Lisladeänanas eglofon soaliko me 1.026 (0,38 dötum). Glof pöpik at 
binon nemuikün sis yel 1900. Ün yel 1994 pöp eglofon me 0,70 dötum; glof 
pöpik zänedik degyela pasetik äbinon 1,01 dötum a yel. 


LIUNÜLAMILIT 

Profäsoran Danänik in Niver zifa Copenhagen eplonom dilekanefe nivera 
bundani tumödik liunülas in gased niverik. Sagom, das in lrtüg okik, kel 
älabon lienis 170, ininükoy liunülis 43. Ma profäsoran, somiko; itupos ninädi 
nolavik lartüga. Dilekanef ärefudon ad dasumön ploni omik. In lartüg nulik 
pro gased fa profäsoran, dabinons nemu liunüls luldeg a liens 126! 


KOEF ME TELEFON 


Bü yels anik äkanoy koefidön oki me telefon. Pädan katulik Lireyänik älofom 
dünoti somik dü düps teldegfol a del. Äpeloy pauni bal a minut. Mon 
pigaenöl! epelon nätükami glüga Lireyänik. 


